stanford-oval/wikipedia huggingface dataset:
ה'תשי"ט

ה'תשי"ט (5,719) ובקיצור תשי"ט – היא שנה עברית  אשר החלה ביום א' בתשרי, אור ל-15 בספטמבר 1958, והסתיימה ביום כ"ט באלול, 2 באוקטובר 1959.
המולד של תשרי חל ביום השבת, 21 שעות ו-510 חלקים. לפיכך זו שנה מסוג בחה. היא מעוברת, ואורכה 383 ימים.
זו שנת שמיטה, ושנת 19 במחזור העיבור ה-302. תקופת ניסן שבשנה זו היא תחילת שנת 7 (סימנה זידא) במחזור השמש ה-205.
שנה זו היא שנת 1,890 לחורבן הבית, ושנת 2,270 לשטרות.
מדינת ישראל חגגה ביום העצמאות ה'תשי"ט 11 שנות עצמאות.
אירועים

כ"ב בטבת – ברית המועצות משגרת לחלל החיצון את לונה 1. זהו הלוויין המלאכותי הראשון שמקיף את הירח
כ"ג בטבת – אלסקה מצורפת לארצות הברית ונעשית למדינה ה-49
כ"ד בטבת – הלוויין לונה 1 מתקרב לירח
כ"ט באדר א' – בובת ה"ברבי" מוצגת לראשונה ביריד בניו יורק
כ"ג באדר ב' – ליל הברווזים – תרגיל לגיוס מילואים מושמע ברדיו במפתיע וגורם למתיחות רבה בין ישראל ושכנותיה
ח' בניסן – בעקבות פרשת "ליל הברווזים" מחליט דוד בן-גוריון להדיח את ראש אג"מ, האלוף מאיר זורע, וראש אמ"ן, האלוף יהושפט הרכבי
נולדו

י"ג בתשרי – יעקב כהן, שחקן וקומיקאי ישראלי (נפטר ב-ה'תשפ"ה)
כ"ב בחשוון – שרה נתניהו, אשת ראש הממשלה בנימין נתניהו
כ"ה בחשוון – יואב גלנט, אלוף בצה"ל ומפקד פיקוד הדרום וחבר הכנסת מטעם הליכוד
ט"ו בכסלו – ענת עצמון, שחקנית וזמרת ישראלית
כ"ו בטבת – אייל שני, שף ישראלי
י"ג בשבט – דורון אביטל, חבר הכנסת, קצין בצה"ל, מפקד סיירת מטכ"ל, מנהל בית הספרים הלאומי ומרצה
כ"ט בשבט – יצחק ג'קי אדרי, פעיל חברתי ישראלי (נפטר בה'תשפ"ב)
ה' באדר א' – רון קופמן, עיתונאי ופרשן ספורט ישראלי
ט' באדר א' – אריה דרעי, שר הפנים לשעבר וחבר הכנסת לשעבר מטעם ש"ס
י"ב באדר ב' – אברהם פריד, זמר חסידי אמריקאי יהודי הנחשב לגדול הזמר החסידי
א' בניסן – חני נחמיאס, שחקנית ובדרנית ישראלית
ט"ו בניסן – ברוך מרזל, פעיל ימין קיצוני וחבר בתנועת כך
ט"ו בניסן – יהונתן סגל, שחקן, במאי קולנוע, במאי טלוויזיה ותסריטאי בקולנוע ובתיאטרון הישראלי
כ"א בניסן – מזי כהן, זמרת ומוזיקאית ישראלית
כ"ד בניסן – חגי הוברמן, עיתונאי ישראלי
י"ד באייר – דייוויד בלאט, מאמן כדורסל ישראלי
י"ז באייר – רונית מטלון, סופרת ישראלית (נפטרה בה'תשע"ח)
ג' בסיון – בני גנץ, הרמטכ"ל ה-20 של צה"ל
ט' בסיון – דב נבון, שחקן וקומיקאי ישראלי
י"א בסיון – יונתן מילר, מוזיקאי ישראלי
י"ד בסיון – ולדימיר פרידמן, שחקן ישראלי
י"ג בתמוז – יהודה משי זהב, עסקן חרדי ופעיל חברתי ישראלי, מייסד ויו"ר ארגון זק"א (נפטר בה'תשפ"ב)
ג' באב – מנשה נוי, שחקן, תסריטאי, קומיקאי ובמאי קולנוע ישראלי
ג' באב – ערן בן זאב, שחקן ישראלי
י"ט באב – איתן כבל, חבר הכנסת ושר מטעם מפלגת העבודה
ט"ו באלול – גלי בהרב מיארה, עורכת דין ישראלית המכהנת כיועצת המשפטית לממשלה
כ"ד באלול – טל רוסו, אלוף בצה"ל
נפטרו

י' בטבת – ליון פויכטוונגר, סופר יהודי יליד גרמניה
י"ט בשבט – יוסף שפרינצק, יושב ראש הכנסת הראשון (נולד בה'תרמ"ו)
י"ז באדר א' – יהודה ארזי, ממפקדי ההגנה (נולד בה'תרס"ח)
כ"ז באדר ב' – הרב זאב וולף הלוי טירנואר, מרבני רומניה שעלו לארץ וחותנו של הרבי מנדבורנה-צפת, ר' יחיאל אהרן לייפר
כ"ז באדר ב' – ליאו אריה מאיר, מזרחן וחוקר תולדות האמנות האיסלאמית (נולד בה'תרנ"ה)
ט' בתמוז – ארנסט בלוך (מלחין), מלחין יהודי-שווייצרי, (נולד בה'תר"ם)
י"ט בתמוז – הרב יצחק אייזיק הלוי הרצוג, הרב הראשי השני לארץ ישראל
פרסי ישראל

מקבלי פרסי ישראל לשנת תשי"ט הם:
שלמה יוסף זוין – ספרות תורנית
ליאו אריה מאיר – מדעי הרוח
יזהר סמילנסקי – ספרות יפה
עזרא פליישר – ספרות יפה
אפרים קציר – מדעי החיים
מיכאל סלע – מדעי החיים
הלל אופנהיימר – חקלאות
יוסף זריצקי – ציור
יהושע ברטונוב – תיאטרון
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
השנה הראשונה בה מצוין באופן רשמי יום הזיכרון לשואה ולגבורה כיום זיכרון שנתי בכ"ז בניסן
היסטוריה של עם ישראל
מעלית חלל

מעלית חלל היא אמצעי שינוע תאורטי מפני השטח של כוכב לכת כלשהו אל החלל.
מעלית חלל על פני כדור הארץ תאפשר שליחת עצמים ואסטרונאוטים לחלל. מספר סוגים של מעלית כזו הוצעו בעבר ומוצעים גם כיום. לכולן אותה המטרה, והיא להחליף את השיגור הרקטי על ידי מבנה מכני יציב החוצה את האטמוספירה.
ההצעה המבנית הרווחת עבור מעלית החלל היא של רצועה או של כבל הנמתח מפני השטח אל נקודה כלשהי הנמצאת מעבר למסלול הגאוסטציונרי. סיבוב הפלנטה גורם לאינרציה בכבל כשבצדו השני עצם כלשהו המשמש כמשקל נגד ושומר על הכבל מתוח תוך "ביטול" כוח המשיכה של כדור הארץ. כך יכולים עצמים לעלות בכבל ולהתגבר על כוח הכובד של כדור הארץ ללא שימוש בכוח הנעה רקטי. מבנה תאורטי זה יכול לאפשר העברת ציוד ובני אדם למסלול בחלל בעלויות נמוכות בהרבה משיטות היציאה לחלל כיום.
בניית מעלית חלל תהיה מורכבת ויקרה. המעלית תצטרך להיבנות מחומר שיוכל לסבול לחץ גדול מאוד ולהיות קל משקל, זול וקל לייצור. כדי שחזון מעלית החלל יתממש יצטרכו לפתור מספר בעיות הנדסיות קשות.
ההצעות האחרונות למעלית חלל משלבות ננו-צינוריות פחמן בתכנון הכבל עליו תנוע המעלית, כך רעיון המעלית משלב בין חקר החלל לננוטכנולוגיה.
היסטוריה > תכנונים ראשוניים

הרעיון של מעלית חלל הופיע לראשונה ב-1895 כאשר מדען רוסי בשם קונסטנטין ציולקובסקי בהשראת מגדל אייפל בפריז חשב על מגדל שמגיע כל הדרך לחלל. הוא דמיין מצודה שמיימית בסופו של הכבל הדק הנעה סביב כדור הארץ במסלול גיאוסטציונרי. המגדל יבנה מהאדמה לגובה של 35,800 קילומטרים (מסלול גיאוסטציונרי). הערות מניקולה טסלה רומזות שגם הוא הגה את רעיון המגדל והערותיו נשלחו אחרי תקופת מסך הברזל לאחר מותו.
מגדלו של טסיולקובסקי יהיה מסוגל לשלוח עצמים למסלול ללא טיל. מהרגע שבו המעלית תשיג מהירות מסלולית כאשר תנוע על-גבי הכבל, עצם שישוחרר מראש המגדל יהיה גם הוא בעל מהירות מסלולית הנדרשת כדי להישאר במסלול גיאוסטציונרי.
היסטוריה > המאה ה-20

בנייה מהקרקע מעלה הוכחה כמשימה בלתי אפשרית: אין חומר קיים בעל כוח דחוס מספיק כדי לתמוך במשקלו תחת תנאים כאלו. לקח עד 1957 בשביל עוד מדען רוסי, יורי נ. ארטסוטאנוב, כדי להגות תוכנית ישימה יותר לבניית מגדל חלל. ארטסוטאנוב הציע להשתמש בלוויין גיאוסטציונרי כבסיס ממנו יבנה המגדל. באמצעות שימוש במשקל נגד, כבל יורד ממסלול גיאוסטציונרי לפני השטח של כדור הארץ בעת שמשקל הנגד משתרע מהלוויין אל מחוץ לכדור הארץ ומרכז המסה של הכבל ישמר ללא תנועה ביחס לכדור הארץ. ארטסוטאנוב פרסם את הרעיון שלו במוסף יום ראשון של קומסומולסקאיה פרבדה ב-1960.
עשיית כבל באורך של למעלה מ-35,000 קילומטרים זאת משימה קשה. ב-1966 ארבעה מהנדסים אמריקאיים החליטו לקבוע איזה סוג של חומר יהיה נדרש כדי לבנות מעלית חלל, בהנחה שזה יהיה כבל ישר ללא שוני בקטע ההצטלבות שלו. הם מצאו שהכוח הנדרש הוא כפול פי שניים מהכוח של כל חומר קיים, כולל גרפיט, קוורץ ויהלום.
ב-1975 מדען אמריקני נוסף, ג'ירום פירסון, תכנן קטע הצטלבות מתחדד שיתאים יותר לבניית המגדל. הכבל המוכן יהיה עבה במרכז המסה שלו, היכן שהמתיחה היא עצומה, ויהיה צר יותר בקצה כדי להוריד את סכום המשקל שהמרכז צריך לתמוך בו.
בספרו מסוגת המדע הבדיוני משנת 1997, "3001: האודיסאה הסופית", מתאר ארתור סי. קלארק ארבע מעליות חלל כאלו שמגיעות אל טבעת במסלול הגאוסטציונרי (שהוא עצמו הביא לעין הציבור, אגב, בשנת 1945)  שמשמשת כתחנת חלל מאסיבית.
פיזיקה ומבנה

ישנם מספר תכנונים עבור תצורת מעלית החלל ואופן פעולתה. המשותף לכולם הוא תחנת הבסיס, הנמצאת על פני השטח של כוכב הלכת, כבל עליו נע תא הנוסעים ומסה המהווה משקל נגד בקצה הכבל.
פיזיקה ומבנה > תחנת בסיס המעלית

בסיס המעלית יוקם כנראה על אי מלאכותי באוקיינוס, או על יבשת גדולה.
קשיי בנייה ובטיחות > לוויינים

לוויינים עלולים להתנגש במעלית וכך לגרום להריסתה ונפילתה של המעלית.
קשיי בנייה ובטיחות > מטאורואידים

מטאורידים עלולים להתנגש במעלית ולגרום לריסוקה.
קשיי בנייה ובטיחות > סכנת נפילה

הכבל שקושר את המעלית עם הכוכב עלול להיקרע, ואז המעלית (יחד עם הנוסעים) תיפול מטה ותתרסק. היא גם עלולה להיהרס בזמן הנפילה בגלל החיכוך והחום הרב.
קשיי בנייה ובטיחות > קרינה

בגלל הקרינה המסוכנת של כוכבי לכת רבים, המעלית תקלוט קרינה רבה ותהפוך למסוכנת עד למאוד.
קשיי בנייה ובטיחות > פגמים

בעת פגמים במעלית יהיה כמעט בלתי אפשרי לשפץ את המעלית.
קשיי בנייה ובטיחות > מזג אוויר

בעת מזג אוויר סוער המעלית עלולה להיפגע.
קשיי בנייה ובטיחות > חבלה

גורמים עוינים עלולים לחבל במעלית ולגרום לנפילתה על כדור הארץ.
קשיי בנייה ובטיחות > תאונות ומצבי חירום > קרעים בסמוך לנקודת העגינה

אם המעלית ניתקת בנקודת העוגן שלה על פני כדור הארץ, כוח חיצוני המופעל על ידי משקל הנגד יגרום למעלית  לעלות כלפי מעלה למסלול לא יציב בחלל.  הגובה הסופי של הקצה התחתון של הכבל המנותק תלוי בהתפלגות המסה של המעלית. בתאוריה, אפשר יהיה לחבר את המעלית שוב לנקודת העוגן שלה על פני כדור הארץ, אך עם זאת זה יהיה מבצע מסובך ביותר, שידרוש התאמה של מרכז הכובד של הכבל במטרה להביא אותו בחזרה אל פני השטח במיקום הנכון. במצב כזה עשוי להיות קל יותר לבנות מערכת חדשה.
קשיי בנייה ובטיחות > תאונות ומצבי חירום > קרעים בגבהים של 25,000 ק"מ ומעלה

אם ניתוק הכבל יתרחש בנקודה גבוהה יותר, מעל 25,000 ק"מ, החלק התחתון של המעלית ירד לכדור הארץ כשהוא עוטף את עצמו לאורך קו המשווה, ואילו החלק העליון יעלה למסלול גבוה יותר בחלל . בכל אופן, ברוב התכנונים, החלק העליון של הכבל שייפול לכדור הארץ יישרף באטמוספירה.  בנוסף, בגלל שלכבלים המוצעים יש מסה נמוכה מאוד (בערך 1 ק"ג לקילומטר), והם שטוחים, קרוב לוודאי שהחלק התחתון של הכבל יונחת על כדור הארץ עם פחות כוח מפיסת נייר, בשל התנגדות האוויר בדרך למטה.
קשיי בנייה ובטיחות > תאונות ומצבי חירום > עצירת המעלית באמצע המסלול

אם המעלית תעצור באמצע המסלול (בגלל תקלה למשל) יהיה כמעט בלתי אפשרי לחלץ את הנוסעים מהמעלית. החילוץ יהיה מבצע מסובך ביותר ויעלה מיליארדי דולרים.
ראו גם

מגה-מבנה
מושבת חלל
לקריאה נוספת

מזרקות גן העדן - ארתור סי. קלארק (1979), בהוצאת "אודיסאה הוצאה לאור"
הערות שוליים

↑  Science @ NASA, Audacious & Outrageous: Space Elevators, September 2000
↑  "Space Elevators: An Advanced Earth-Space Infrastructure for the New Millennium". אורכב מ-המקור ב-2007-02-21. נבדק ב-2009-09-24.
↑  Bradley Edwards, Eureka Scientific, NIAC Phase I study
↑  Bradley Edwards, Eureka Scientific, NIAC Phase II study
↑  Yu, Min-Feng; Files, Bradley S.; Arepalli, Sivaram; Ruoff, Rodney S. (2000). "Tensile Loading of Ropes of Single Wall Carbon Nanotubes and their Mechanical Properties". Phys. Rev. Lett. 84: 5552–5555. doi:10.1103/PhysRevLett.84.5552.
↑  Min-Feng Yu, Oleg Lourie, Mark J. Dyer, Katerina Moloni, Thomas F. Kelly, Rodney S. Ruoff (2000). "Strength and Breaking Mechanism of Multiwalled Carbon Nanotubes Under Tensile Load". Science. no. 287 (5453): 637–640. doi:10.1126/science.287.5453.637. PMID 10649994.{{cite journal}}:  תחזוקה - ציטוט: multiple names: authors list (link)
↑  Boyle, Alan. "Space elevator contest proposed". MSNBC. נבדק ב-2006-03-05.
↑  "The Space Elevator - Elevator:2010". נבדק ב-2006-03-05.(הקישור אינו פעיל)
↑  "Space Elevator Ribbon Climbing Robot Competition Rules". אורכב מ-המקור ב-2005-02-06. נבדק ב-2006-03-05.
↑  "NASA Announces First Centennial Challenges' Prizes". 2005. נבדק ב-2006-03-05.
↑  Britt, Robert Roy. "NASA Details Cash Prizes for Space Privatization". Space.com. נבדק ב-2006-03-05.
↑  Groshong, Kimm (2006-02-15). "Space-elevator tether climbs a mile high". NewScientist.com. New Scientist. נבדק ב-2006-03-05.
↑  http://www.spaceward.org/elevator2010
↑  The Spaceward Foundation
1 2  "Japan hopes to turn sci-fi into reality with elevator to the stars". Lewis, Leo; News International Group; accessed 2008-09-22.
↑  "Leaving the Planet by Space Elevator". Edwards, Bradley C. and Westling, Eric A. and Ragan, Philip; Leasown Pty Ltd.; accessed 2008-09-26.
| --- | --- |
בקרת זהויות :  GND: 7845890-0 
איור של מעלית חלל
ננו-צינורית פחמן - צינוריות אלה עשויות להתאים כחומר גלם לבניית הכבל עליו תנוע המעלית.


המעלית יוצאת מתוך העננים
כוחות הפועלים על המעלית
חגורת ואן אלן
אייל מושק אנחווי

| אייל מושק אנחווי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: איילי מושק
סוג:: אייל מושק
מין:: אייל מושק אנחוויי
שם מדעי
 Moschus anhuiensis
תחום תפוצה


אייל מושק אַנחְווֵי (שם מדעי: Moschus anhuiensis), הוא מין פרסתן דמוי אייל במשפחת איילי מושק, האנדמי לסין העממית. הוא תואר מדעית לראשונה בשנת 1982 על ידי מספר חוקרי טבע סיניים. זהו מין "חדש" של אייל מושק - בתחילה היה נחשב כתת-מין של אייל מושק סיבירי ולאחר מכן של אייל מושק סיני. הוא הוכר כמין נפרד על בסיס שוני גנטי וחיצוני בינו לבין המושק הסיני. שמו המדעי נגזר מלטינית כדלהלן: "Moschus" = "מושק" - מתייחס לבלוטה המיוחדת שלו המפרישה ריח עז. "anhuiensis" - מתייחס למקום התפוצה העיקרי שלו - מחוז אנחווי בדרום-מערב סין.
תיאור

מושק אנחוויי הוא בין הקטנים שבאיילי המושק, אך גדול יותר מהמושק הסיני. אורך גופו הוא עד 76.5 ס"מ, גובהו בכתף פחות מ-50 ס"מ, ואורך זנבו 2–4 ס"מ. משקל גופו המקסימלי הוא 9.7 ק"ג.
הצבע הכללי של פרוותו הוא חום אפרפר דהוי, ויש לו דפוס עמום של כתמים בהירים ודהויים רבים. יש לו פסים לבנים בולטים על הצוואר בדומה למושק הסיני, ופס לבן במקביל לקו הלסת. השיער שלו ארוך למדי ומגיע לכ-5.4 ס"מ אורך. יש לו פרסות אחוריות ארוכות למדי, ניבים ארוכים שקצרים יחסית למיני מושק גדולים, ובלוטת מושק סמוך לאיברי הרבייה. האוזניים שלו עגלגלות וארוכות מזכירות את אוזני הארנב והן כהות יותר משאר הגוף. מבנה גופו גמיש ועגלגל. רגליו האחוריות ארוכות מהקדמיות ומספקות לו יכולת קפיצה טובה.
אין דו-צורתיות זוויגית בולטת בין הזכרים לנקבות.
תפוצה ואקולוגיה

מושק אנחוויי אנדמי לדרום-מערב סין העממית. הטווח המכריע של תפוצתו נופל בהרי דאבי שבתחומי מחוז אנחווי, וסביר להניח שהוא נפות גם בשוליים המערביים של ההר הנופלים בתחומי מחוזות חוביי וחונאן. בית הגידול שלו ברצועת הרים זו כולל יערות עצי-מחט בגבהים של כ-2,000 מטר מעל פני הים עם פסיפס של סלעים, צוקים ושיחים. הטמפרטורות בתחומי מחייתו כ-30 מעלות וכמות המשקעים הממוצעת היא מעל 2,000 מילימטר לשנה.
מעט מאוד ידוע על הרגלי המזון ואורח החיים של מושק אנחוויי. על פי זואולוגים שחקרו במעט את המין, הנקבות מגיעות מהר מאוד לבגרות - כבר בשנה הראשונה לחייהם, ולידת תאומים היא די נפוצה אצל מין זה בניגוד לשאר איילי המושק. הוא בעל חיים שפעיל החל משעות הדמדומים - לאורך שעות הלילה - ועד עלות השחר. בשאר היום ישהה באזור סבוך ומוגן. סביר להניח שההתנהגות החברתית של המין זהה למדי לזו של המושק הסיני. הטורף העיקרי שלו ברצועת ההרים הוא ככל הנראה נמר הודו-סין.
מצב

מושק אנחווי מסווג על ידי IUCN במצב השימור "סכנת הכחדה" (EN), בשל מספר איומים רציניים שגרמו לירידה דרסטית של האוכלוסייה. מרבית האיומים זהים לזה של המושק הסיני - אובדן בית הגידול וציד נרחב עבור בלוטת המושק וכן לעורו ובשרו. אין מידע זמין על גודל האוכלוסייה. ההערכה היא שהפיזור הגאוגרפי שלו פחת בכ-70% בין 1957 ל-1977 (כ-20 שנה). על פי סוקר סיני גודל האוכלוסייה הכולל היה 700–800 בלבד בשנת 1985. בסקר משנת 1995 הוצע כי סביר להניח שמין זה עדיין נתון בירידה - כך שהוא מתקרב לקריטריונים של "סכנת הכחדה חמורה" (CR), אף על פי שב-2003 דווח כי ככל הנראה מעמדו השתפר. מאז לא פורסמו סקרים נוספים, ונכון לשנת 2014, לא התקבל מידע יוצא דופן המצביע על צורך לשנות את מצב שימורו לקטגוריה מאוימת יותר.
מושק אנחוויי מופיע בנספח ב' של אמנת אמנת וושינגטון (CITES), ברשימת מיני המפתח המוגנים של הטבע בסין מאז 2002 וכמין בסכנת הכחדה ברשימה האדומה הסינית. על פי IUCN נדרשים בדחיפות צעדים כדי לשלוט על ציד לא חוקי של המין ולהגן על בית הגידול שלו בהר דאבי. יש צורך לקבוע את גודל האוכלוסייה של המין ואת היקף האיומים על מין זה. לא ידוע על אזורים מוגנים שבהם מושק אנחוויי נמצא.
הערות שוליים

↑  אייל מושק אנחווי באתר הרשימה האדומה של IUCN
איור של מושק אנחווי
נוף אופייני לבית גידולו של מושק אנחוויי בהרי דאבי
Cemetery Gates (שיר של פנטרה)

"Cemetery Gates" הוא שיר של להקת ההבי מטאל האמריקאית פנטרה והרצועה החמישית מתוך האלבום Cowboys from Hell משנת 1990, אלבומה החמישי של הלהקה והשני עם הסולן פיל אנסלמו. השיר, הארוך ביותר בדיסקוגרפיה של פנטרה, מציג את יכולתו הקולית של אנסלמו, ומסתיים בתווים גבוהים זועקים שהשיב דיימבאג דארל בגיטרה.
מילים

מילות השיר מקננות על מותה של מאהבת ועל האפשרות למות או להתאבד ולהצטרף אליה בעולם הבא.
פיל אנסלמו ייחס מקורות השראה רבים לשיר. בריאיון בשנת 1991 הצהיר כי השיר נכתב על חבריו הטובים שהתאבדו. הוא גם ציין בשאלות ותשובות בשידור חי ב-Ustream.tv כי "היה חבר שמת ב-NOLA והייתה לזה השפעה כבדה מאוד בתוך קבוצת החברים שלי. כשכתבתי את המילים לא רציתי שהן יהיו אישיות מדי, כי זה יכול להיות צ'יזי. הייתי צריך גם לדאוג שהמילים לא ייקחו מהשיר, כי זה היה אחד השירים הכי טובים שלנו".
שחרור וקבלה

Cemetery Gates היה הסינגל השני שהוציאה הלהקה מתוך אלבומם Cowboys from Hell. השיר זכה להשמעות רבות בתחנות רוק והפך לאחד השירים הפופולריים ביותר של פנטרה. גרסה חיה של השיר מתוך Official Live: 101 Proof הייתה מועמדת לביצוע המטאל הטוב ביותר בטקס פרסי גראמי ה-40 בשנת 1998.
מגזין מטאל האמר החשיב את "Cemetery Gates" לשיר הטוב ביותר של פנטרה, וכתב כי הוא אחת הבלדות האפיות הגדולות ביותר בהיסטוריה של המטאל, וכי הוא "חרוט בליבם ובמוחם של מטאליסטים בכל מקום".
גרסאות חלופיות

גרסה קצרה יותר של "Cemetery Gates" ללא תחילתו האקוסטית שוחררה לקליפ. גרסה מקוצרת בת 5:47 דקות ללא סיום נכללה בפסקול הסרט Tales from the Crypt Presents Demon Knight משנת 1995. אלבום ההופעה של פנטרה, Official Live: 101 Proof, כולל ביצוע של שש וחצי דקות לשיר.
הערות שוליים

↑  Eduardo RivadaviaEduardo Rivadavia, Pantera Albums Ranked, Loudwire, ‏2018-06-23 (באנגלית)
↑  "PHIL ANSELMO - Uncensored", Music Photocalypse
↑  Dom Lawsonpublished, The 50 best Pantera songs ever, louder, ‏2019-02-04 (באנגלית)
| --- | --- |
בקרת זהויות :  MusicBrainz release group: 4c917018-0c16-3e68-bd8b-440256fa3b6b  MusicBrainz work: 7c8c8e88-44ca-3c34-8d1c-70e2d49e1646
19–10 לפנה"ס

שימו לב: ערך זה מכיל אירועים מן השנים 19–10 לפנה"ס
אירועים בולטים בעולם

19 לפנה"ס – הורדוס שכלל את מבנה בית המקדש השני והפכו ליצירת פאר
18–12 לפנה"ס – פירמידת קסטיוס נבנתה ברומא כקבר עבור גאיוס קסטיוס אפולו
10 באוקטובר 12 לפנה"ס – שביט האלי מגיע לפריהליון
15 לפנה"ס – רומא כובשת את אזור אוסטריה בת-ימינו
10 לפנה"ס – הרומאים בונים גשר שחוצה את נהר הריין
10 לפנה"ס – מחנה צבאי רומאי הוקם בשפייר
10 לפנה"ס – חניכת בית המקדש המחודש.
נולדו

13 לפנה"ס – דרוסוס יוליוס קיסר, אציל רומאי מן השושלת היוליו-קלאודית (נפטר ב-23)
12 לפנה"ס – אגריפה פוסטומוס, בנו של מרקוס ויפסניוס אגריפה ויוליה ונכדו של אוגוסטוס
1 באוגוסט 10 לפנה"ס – קלאודיוס קיסר רומי (מת בשנת 54)
10 לפנה"ס – אגריפס הראשון, מלך יהודה
נפטרו

12 לפנה"ס – מרקוס ויפסניוס אגריפה, איש צבא ומדינאי רומאי
19 לפנה"ס – ורגיליוס, משורר רומי
19 לפנה"ס: הורדוס שכלל את מבנה בית המקדש השני והפכו ליצירת פאר
169–160 לפנה"ס

שימו לב: ערך זה מכיל אירועים מן השנים 169–160 לפנה"ס
אירועים בולטים בעולם

168 לפנה"ס – הניצחון הרומי בקרב פידנה, מוביל לנפילת מוקדון
167 לפנה"ס – אנטיוכוס הרביעי (אפיפנס) מטיל על היהודים את גזירות השמד, מהגורמים המרכזיים למרד החשמונאים
167 לפנה"ס – פרוץ מרד החשמונאים
166 לפנה"ס – קרב מעלה לבונה
166 לפנה"ס – קרב בית חורון
165 לפנה"ס – קרב אמאוס
164 לפנה"ס – (לפי המחקר) חובר ספר דניאל
164 לפנה"ס – קרב בית צור
164 לפנה"ס – טיהור, חנוכת המזבח ושחרור ירושלים על ידי החשמונאים מידי הכוחות הסלאוקים ביום העשרים וחמישי לחודש כסלו. נקבע לדורות כחג החנוכה
12 בנובמבר 164 לפנה"ס – שביט האלי הגיע לפריהליון שלו
162 לפנה"ס – קרב בית זכריה: במהלך הקרב זיהה אלעזר החורני, אחיו של יהודה המכבי, פיל שהוא שיער שעליו נמצא המלך אנטיוכוס החמישי, בגלל שריונו המיוחד. אלעזר הסתער בגבורה על הפיל, על מנת להציל את עמו, ותקע את חניתו בגוף הפיל. הפיל נפל ארצה, ומעך את אלעזר המכבי. לאחר מכן התברר שפיל זה, לא היה של המלך אלא פיל מלחמה אחר.
162 לפנה"ס – אלקימוס לכהן גדול
161 לפנה"ס – משלחת יהודה המכבי באה לרומא לכרות ברית בין היהודים לבין הרומאים
161 לפנה"ס – קרב חדשה
160 לפנה"ס – מרכוס קורנליוס צטגוס הופך לקונסול רומאי
160 לפנה"ס – דמטריוס הראשון לבית סלאוקוס עוזב את החלק המערבי של הממלכה לנהל את המאבקים הצבאיים במזרחה ומשאיר את שר הצבא בקכידס לשלוט על מערב האימפריה; הכהן הגדול המתייוון, אלקימוס, מזמן את בקכידס להשתלט על ירושלים. הלה מטיל מצור על ירושלים אך יהודה המכבי מצליח להימלט
אפריל–מאי 160 לפנה"ס – קרב אלעשה – יהודה המכבי נהרג מידי כוחות בית סלאוקוס; ניסיונם לשלוט על השטח נכשל, אחיו של יהודה, יונתן, מחליף אותו בהנהגת החשמונאים.
160 לפנה"ס – דמטריוס הראשון מצליח להשתלט על סוריה, ולסלק את שר הצבא המורד, טימארכוס. מוכר כשליט סוריה בידי הסנאט הרומי ותושביה הבבלים של סוריה מקנים לו את התואר "סוטר", שמשמעותו "הגואל" (משלטונו העריץ של טימארכוס)
160 לפנה"ס – בעקבות סילוקו של טימארכוס מצליח מלך האימפריה הפרתית מיתרידטס לכבוש את מדי מידי בית סלאקוס
160 לפנה"ס – אקרדיטס הראשון מצליח להדיח את אפולודוטוס מחלקי הממלכה היוונית של הודו (באפגניסטן וצפון הודו של ימינו) ולשלוט על כל אזור באקטריה
160 לפנה"ס – ארטבסטס הראשון יורש את מקום אביו, ארטקסיאס הראשון כמלך ארמניה
160 לפנה"ס – המחזה "האחים" של פובליוס טרנטיוס אפר מועלה לראשונה ברפובליקה הרומית, במסגרת הלווייתו של שר הצבא והקונסור לוקיוס אימיליוס פאולוס מקדוניקוס
נולדו

164 לפנה"ס – קלאופטרה תאה
162 לפנה"ס – טיבריוס סמפרוניוס גרקכוס
162 לפנה"ס – מיריאן הראשון מלך איבריה
160 לפנה"ס – יוגורתה (שנת לידה משוערת)
160 לפנה"ס – תאודוסיוס מביתיניה, מתמטיקאי יווני (שנת לידה משוערת)
נפטרו

164 לפנה"ס – אנטיוכוס הרביעי
162 לפנה"ס – אנטיוכוס החמישי
161 לפנה"ס – ניקנור
160 לפנה"ס – יהודה המכבי, בקרב אלעשה
160 לפנה"ס – לוקיוס אימיליוס פאולוס מקדוניקוס, קונסול רומי
160 לפנה"ס – ארטקסיאס הראשון מלך ארמניה, אשר ייסד את בית ארטקסיאס
160 לפנה"ס – אפולודוטוס, מלך הודו-יווני באזור פקיסטן של ימינו
קרב בית זכריה
ייראנגרפיורד

ייראנגרפיורד (בנורווגית: Geirangerfjord) הוא פיורד הנמצא בחלק הדרומי ביותר של מחוז מרה ורומסדל (Møre og Romsdal), אשר בנורווגיה. אורכו של הפיורד 15 ק"מ והוא שלוחה של סטורפיורד (Storfjord – "הפיורד הגדול"). ייראנגרפיורד הוא מהמקומות המתוירים ביותר בנורווגיה, ובשנת 2005 הוכרז יחד עם נרייפיורד כאתר מורשת עולמית.
לצידי הפיורד הצר מצויים מפלים רבים, בהם "דה סיב ססטרנה" (De syv søstrene – "שבע האחיות"), "ברודסלרט" (Brudesløret – "הינומה") ו"סואיטור" (Suitor – "המחזר"). כמו כן, ישנן מספר חוות ישנות, רובן נטושות, אשר פזורות לאורך הפיורד. בפיורד נמצא הסלע פלידאלשובט (Flydalsjuvet), בו צולמה התמונה הקלאסית המופיעה בעלוני פרסומות רבים ובגלויות. בתמונה רואים את הסלע ועליו ניצבת דמות המביטה מטה אל עבר הפיורד וספינות הטיולים שבו.
את ייראנגרפיורד חוצה מעבורת, המקשרת בין העיירות ייראנגר והלסילט. בשנה ממוצעת פוקדים את העיירה ייראנגר כ-600,000 תיירים ויותר מ-150 ספינות טיולים, מספר עצום יחסית לעיירה של כ-210 תושבים בלבד.
יהדות מונגוליה

דגל מונגוליה
מונגוליה היא בין הארצות הבודדות שבהן לא התיישבו יהודים לאורך ההיסטוריה, פרט לקהילה יהודית קטנה, שישבה בה משך זמן קצר מאוד; זאת כיוון שרוב הקהילות היהודיות היו עירוניות ופרנסתן ממסחר ושירותים, ורוב אוכלוסיית מונגוליה הייתה נוודית ועד המאה ה-18 לא היו בה יישובים עירוניים.
היסטוריה

לקראת סוף המאה ה-18 הפך המנזר הגדול במונגוליה, גַאנדַאנטֶגצִ'ינלֶן, ליישוב קבע, ולאורך המאה ה-19 והמאה ה-20 התגבשה ההתיישבות סביבו ליישוב הגדול במונגוליה - הוא בירתה כיום. עיר מתהווה זו, שנקראה תחילה אִיח-חוּרֵי ("המקדש הגדול") ולאחר מלחמת העצמאות של מונגוליה, ועליית הקומוניזם בה, קיבלה את השם הנוכחי, אולן בטור ("גיבורים אדומים"), החלה למשוך סוחרים רבים מסין ומרוסיה, בנוסף לדיפלומטים וספקי שירותים נוספים.
בסוף המאה ה-19 התפתח המסחר בין רוסיה, דרך הערים הרוסיות שקמו בסיביר, ובין מונגוליה וסין, והביא להתיישבותן של מספר משפחות יהודיות באִיח-חוּרֵי ובגבול רוסיה-מונגוליה. בשנות ה-20, לאחר המהפכה הרוסית, היגרו למונגוליה יהודים נוספים שברחו ממוראות המלחמה ומחשש מרדיפות על רקע דתי ולאומי.
בשנת 1921, עם דחיקת הכוחות המתנגדים לקומוניזם מזרחה ופלישתם אל מונגוליה לאחר שהובסו במרכז-אסיה, נמחתה הקהילה היהודית. מפקד הכוחות הרוסיים האנטי-בולשביקיים, אציל רוסי ממוצא גרמני בשם רומן פון אונגרן-שטרנברג, שבתפישת עולמו האנטישמית היו היהודים תומכי הקומוניזם ואויבי המונרכיה הרוסית שאותה ביקש להשיב, הורה על הוצאתם להורג של כל היהודים במונגוליה.
לאורך התקופה בה מונגוליה הייתה חלק מגוש המדינות הקומוניסטיות ("הגוש המזרחי"), התיישבו בה לתקופות קצובות אזרחים רבים ממדינות אלה, ובהם יהודים. עם זאת, לא הוקמה בה קהילה יהודית של ממש, בין היתר כיוון שבכל המדינות הנמנות עם הגוש הסובייטי, ומונגוליה ביניהן, הפולחן הדתי נאסר. עם התמוטטות הגוש הסובייטי, שבו רוב היהודים ממונגוליה לארצות מוצאם, כמו רוב הזרים האחרים שהתיישבו בה.
חסרות תעודות אודות הקהילה היהודית במונגוליה לאורך השנים, ולכן הידוע אודותיה מועט ואף מוטל בספק - אין הערכות ברורות באשר לגודלה ודבר כמעט אינו ידוע אודות מוסדותיה, אם היו כאלה. עם זאת, בשיאה, מנתה הקהילה כ-600 נפשות.
נכון לראשית המאה ה-21, במונגוליה אין קהילה יהודית, אך בבירתה מתגוררים אזרחים זרים, בהם ישראלים בודדים, וייתכן שאף יהודים אזרחי ארצות אחרות.
בשנת 2013 ייצג אָנְגַרַג סָנְדַג, טניסאי יהודי, את מונגוליה במכביה ה-19, זאת הייתה ההופעה הראשונה של מונגוליה במשחקי המכביה.
הערות שוליים

↑  דליה שחורי, In Need of Investors, Mongolia Stretches Out a Friendly Hand, הארץ, 26 בנובמבר 2003
↑  משלחת מונגוליה למכבייה ה-18; Hillel Kuttler, Angarag Sandag is first Maccabiah athlete from Mongolia, JTA, July 24, 2013
↑  המכביה התשע-עשרה, באתר מוזיאון הספורט היהודי העולמי